Bobbio Orosius

Bobbio Orosius ehk Ambrosiana Orosius on Milanos Biblioteca Ambrosianas asuv 7. sajandi algusest pärit insulaarstiilis käsikiri kohaviidaga MS D. 23. Sup., mille tekst on Paulus Orosiuse "Chronicon" ("Historiarum adversum paganos").The Bobbio Orosius Contains the Earliest Surviving Carpet Page in Insular Art. - History of Information

 Kirjeldus 
48 lehest koosnev käsikiri on mõõdus 210 × 150 mm ja see on arvatavalt kirjutatud püha Columbanuse 612. aastal asutatud Bobbio kloostris. Tekst on pooluntsiaali meenutavas väheste pikenditega iiri untsiaalis, sama kirjaga on kirjutatud Codex Usserianus I (CLA 2.271Volume / Number: 2 / 271. - Earlier Latin Manuscripts) ja  Ambrosiana Basileios (CLA 3.312). Esimese lehekülje esimene tekstirida on kõrgete tumeda kontuurjoonega tähtedega, seest koloreeritud roosa ja oranži värviga; esiinitsiaali P post kulgeb veeru vasakul küljel lehekülje allservani. Tekstis on veel mõned väiksemad initsiaalid: kontuuriga suurtäht D fo 5 on ümbritsetud täppidega ja koloreeritud oranžiga, suurtäht N leheküljel fo 33 on kontuurita, erkpunast ja rohelist värvi ning ääristatud punaste täppidega, täheruum täidetud kolmnurkadeks grupeeritud punaste täppidega.Orosius, Chronicon (imperf.). - The Foundations of Irish Culture. Irish Manuscripts on the Continent AD 600 – AD 850 

Bobbio Orosius on varaseim teadaolev Lääne-Euroopa käsikiri, milles esineb vaiplehekülg. Vaiplehekülg asub esilehe vastas vasakul ja see erineb hilisematest iiri-anglosaksi käsikirjadest motiivistiku poolest mõnevõrra. Leheküljel on põimornamentidega raami sees neli kontuurjoonega rosetti keskmise suurema rosetimotiivi ümber, kasutatud värvid on kollane, roheline, oranž, roosa ja valgeMIrA 121: Bobbio Orosius: Milan, Biblioteca Ambrosiana, D 23 sup. - Manuscripts with Irish Associations .

 Ajaloost 
Käsikirja on esimest korda mainitud 1461. aastal munkade raamatukogu registris. 17. sajandil andis klooster käsikirja Milano Biblioteca Ambrosianale selle asutamisel 1606. aastal.The Bobbio Orosius Contains the Earliest Surviving Carpet Page in Insular Art. - History of Information

 Viited 

 Välislingid 
 D 23 sup. - Veneranda Bibliotheca Ambrosiana (käsikirja andmed raamatukogu veebilehel)
 MIrA 121: Bobbio Orosius: Milan, Biblioteca Ambrosiana, D 23 sup. - Manuscripts with Irish Associations (digiteeritud käsikiri)

Kategooria:Käsikirjad
Kategooria:7. sajandi illumineeritud käsikirjad